dakhma
Store norske leksikon,Religion og filosofi,Historiske religioner,Historiske religioner
Innenfor zoroastrismen og spesielt blant parserne i India, men også i Pakistan og Iran, blir dakhma brukt om lave runde tårn, begravelseshus. I nyere tid kalles disse «stillhetens tårn».
De detaljerte ritene for begravelser er best kjent fra moderne tid og tar sitt utgangspunkt i forestillinger om døde kroppers urenhet. De kultisk urene likene må ikke komme i berøring med ild, jord og vann, og de legges derfor på toppen av tårnene og utsettes for rovfugler (gribber), vær og vind. Menn legges ytterst, kvinner i midten og barn i midten. Når alle bløtdelene er borte, noe som kan ta fra noen timer til ett år, samles knoklene i bunnen. Derfra fører fire kanaler som leder ut til mindre groper. Ved hjelp av kalk, kull og sandfiltre blir også de siste restene etter hvert oppløst her. Stillhetens tårn i dag Restene etter mange slike stillhetes tårn er fremdeles synlige i dagens Iran. Mest berømt er tårnet i den gamle ørkenbyen Yazd. Siden 1970-tallet er bruken av disse ikke lenger tillatt i Iran. I Pakistan lever det nå bare ganske få parsere, hovedsakelig i byen Karachi. Siden byen ikke lenger har gribber, har de pariske samfunnet måttet bruke det eksisterene tårnet, som nå ligger midt i byen, by en noe annerledes måte. Også i India har befolkningsøkningen og urbaniseringen ført til dårlige levevilkår for gribber, og bruken av stillhetens tårn er derfor i ferd med å bli borte. Men på Malabar Hill i Mombai er det fremdeles flere slike tårn. De ligger i en vakker stor skogspark og er ennå i bruk. Utviklingen Den persiske skikken med å utsette lik for elementene er svært gammel. Arkeologiske funn bevitner at tradisjonen eksisterte allerede på 800-tallet fvt. Opprinnelig ble de døde lagt direkte ut på klipper, og kroppene ble omringet av murer. Skikken med å bygge tårn stammer muligens fra tidlig muslimsk tid (600-tallet evt.). Mye tyder også på at zoroastere kunne legge sine døde til hvile i steinkister eller steinhuler. I vestlige land i dag brukes bl.a. kister av betong. I noen tilfeller må man også ty til kremasjon. Les mer i Store norske leksikon Religion i India Religion i Pakistan Religion i India parsere zoroastrisme